AARHUS: Det skulle bare have været en helt almindelig bustur til arbejde for en 27-årig kvinde, der lørdag hoppede på bus nummer 2A mod Skejby fra Busgaden klokken 22.03. I stedet blev kvinden antastet af en ukendt mand, der gav hende en lussing.

Den 27-årige anmeldte episoden til Østjyllands Politi søndag eftermiddag. Her forklarede hun, at hun i bussen sad og talte med en kollega, da hun blev opmærksom på en mand, der sad og stirrede på dem. Manden sagde på et tidspunkt noget til de to kvinder, men de kunne ikke høre hvad.

Pludselig rejste han sig og gik hen mod den 27-årige og gav hende en lussing. Han stod umiddelbart efter af ved stoppestedet ved Trillegården.

Manden beskrives som:

Mand.

20-30 år.

meget sort i huden.

Under 177 cm høj.

kompakt/firkantet af bygning.

iført sort vinterjakke.

Virkede påvirket, høj på et eller andet, som om han havde vrangforestillinger.

Østjyllands Politi hører gerne fra vidner, der kan have oplysninger om manden, på tlf. 114.